236 TESTACEA 



Vir clarissimus; cunctos eniin uniones, quos ipse deprehendit, nonnisi conchis 

 adnatos, rimisque ilHs obstruendis addictos esse testatur ^'^: additque praeterea, 

 artificiosae hujusmodi terebrationis ope in vivorum Testaceorum conchis marga- 

 ritiferis, unionum generationem fortasse promoveri posse 



At observationes istas ad rem conficiendam ineptissimas esse ii facile intelhgent , 

 qui probe norint, in mukis conchis (cjuas in Museo nostro adservamus, potissi- 

 mum ex Hahotidum, Pinnarumque genere), uniones conchis ipsis adhaerentes 

 inesse, etiam gregatim stipatos, etsi conchae illae ne minimum quidem rimarum 

 vestigium praeseferant . Neque ratio, quam Chemnitzius ipse adducit ad hoc ar- 

 gumentum eludendum, ullum sane pondus habet; siquidem successivae concha- 

 rum accretiones, quibus rimas illas quandoque obturari, delerique contendit, 

 nonnisi intrinsecus id perficere possent; inde etenim dumtaxat novae concrescen- 

 tes lamellae testaceae producuntur; idcirco si quae essent rimae in conchis, ju- 

 giter integrae, atque patentes extrinsecus remanerent' quemadmodura ex dictis 

 Capite II Partis I Introductionis , pag. 10, plane intelhgetur. Huc adde, maxi- 

 mam unionum partem, ut ex infra dicendis patebit, nonnisi in Molluscorum car- 

 nibus generari; subque illarum tegumentis, iisdem adfixam deprehendi . Quo sa- 

 ne argumento totam Chemnitzii sententiam funditus ruere nemo non intelligit. 



Nos autem, cum ex multiplici observationum numero, quas super diversis 

 Testaceis margaritiferis concinnavimus , tum ex illorum anatome , tuto contendi 

 posse existimamus , uniones , de quibus agimus , ex humore peculiari esse confla- 

 tos, quem testis compingendis Natura destinavit; quique a viscere quoque pe- 

 culiari secernitur, cui ideo visceris testacei denominationem tribuimus '-^K Sicubi 

 igitur humor iste, vel propter nimiam sui redundantiam , vel ob quamlibet caus- 

 sam morbosam , aberrat a sernitis suis, ad organicam testae machinationem con- 

 currentibus; suapte natura ad concretionem proclivis, haud aegre inspissatur, 

 unionesque gignit, vel Mollusci carnibus juxta circulationis vias, vel testae co- 

 haerentes. Quibus sedulo perpensis, phaenomenon a Chemnitzio observatum fa- 

 cile intelligitur ; si quae etenim sunt rimae in conchis, humor ille, ex quo novae 



(i) Ibid. (2) Serenissimum Sveciae Regem clarissimo Linn£;eo praeraia contulisse ob 



artificiosam methodum ab ipso inventam , margaritas scilicet ampliores efficiendi , litteris prodi- 

 tum est. Quaenam autem sit methodus ista , quantum scimus , adhuc latet. Consule Hist. des 

 Decouvert. faites par cUv. scavans Foyageurs Tom. I, pag. 56. 



(3) Vide Caput III Part. 11 Introductionis , pag. 42. 



